CELEX: 32021D1407
Language: hu
Date: 2021-08-26 00:00:00
Title: A Bizottság (EU) 2021/1407 végrehajtási határozata (2021. augusztus 26.) az (EU) 2019/919 végrehajtási határozatnak a tűzálló üzemanyagtömlőkre, a nem tűzálló üzemanyagtömlőkre, a szelepekre és héjazatátvezetésekre, a motorra szerelt üzemanyag-, olaj- és villamos szerelvényekre, valamint a kormánykerekekre vonatkozó harmonizált szabványok tekintetében történő módosításáról

2021.8.27.   
               
               
                  HU
               
               
                  Az Európai Unió Hivatalos Lapja
               
               
                  L 303/8
               
            
         A BIZOTTSÁG (EU) 2021/1407 VÉGREHAJTÁSI HATÁROZATA
         (2021. augusztus 26.)
         az (EU) 2019/919 végrehajtási határozatnak a tűzálló üzemanyagtömlőkre, a nem tűzálló üzemanyagtömlőkre, a szelepekre és héjazatátvezetésekre, a motorra szerelt üzemanyag-, olaj- és villamos szerelvényekre, valamint a kormánykerekekre vonatkozó harmonizált szabványok tekintetében történő módosításáról
         AZ EURÓPAI BIZOTTSÁG,
         tekintettel az Európai Unió működéséről szóló szerződésre,
         tekintettel az európai szabványosításról, a 89/686/EGK és a 93/15/EGK tanácsi irányelv, a 94/9/EK, a 94/25/EK, a 95/16/EK, a 97/23/EK, a 98/34/EK, a 2004/22/EK, a 2007/23/EK, a 2009/23/EK és a 2009/105/EK európai parlamenti és tanácsi irányelv módosításáról, valamint a 87/95/EGK tanácsi határozat és az 1673/2006/EK európai parlamenti és tanácsi határozat hatályon kívül helyezéséről szóló, 2012. október 25-i 1025/2012/EU európai parlamenti és tanácsi rendeletre (1) és különösen annak 10. cikke (6) bekezdésére,
         mivel:
         
                     (1)
                  
                  
                     A 2013/53/EU európai parlamenti és tanácsi irányelv (2) 14. cikkének megfelelően azokról a termékekről, amelyek részben vagy egészben megfelelnek azon harmonizált szabványoknak, amelyek hivatkozásait közzétették az Európai Unió Hivatalos Lapjában, vélelmezni kell, hogy megfelelnek a 2013/53/EU irányelv 4. cikke (1) bekezdésében, valamint az említett irányelv I. mellékletben meghatározott azon követelményeknek, amelyekre az említett szabványok vagy azok részei vonatkoznak.
                  
               
                     (2)
                  
                  
                     A C(2015) 8736 bizottsági végrehajtási határozattal (3) a Bizottság felkérte az Európai Szabványügyi Bizottságot (CEN) és az Európai Elektrotechnikai Szabványügyi Bizottságot (CENELEC), hogy végezzék el 2013/53/EU irányelvet támogató harmonizált szabványok kidolgozását és felülvizsgálatát, hogy azok összhangba kerüljenek a 2013/53/EU irányelv 4. cikkének (1) bekezdésében, valamint az említett irányelv I. mellékletében meghatározott, a hatályon kívül helyezett 94/25/EK európai parlamenti és tanácsi irányelvhez (4) képest szigorúbb alapvető követelményekkel.
                  
               
                     (3)
                  
                  
                     A C(2015) 8736 végrehajtási határozattal a CEN és a CENELEC felkérést kapott arra is, hogy vizsgálja felül azokat a szabványokat, amelyek hivatkozásait a 2015/C 087/01 bizottsági közleményben (5) tették közzé.
                  
               
                     (4)
                  
                  
                     A C(2015) 8736 végrehajtási határozatban megfogalmazott kérelem alapján a CEN felülvizsgálta az alábbi harmonizált szabványokat, amelyek hivatkozásai (EU) 2019/919 bizottsági végrehajtási határozatban (6) kerültek közzétételre: EN ISO 7840:2018 (tűzálló üzemanyagtömlők), EN ISO 8469:2018 (nem tűzálló üzemanyagtömlők), EN ISO 9093-1:2018 és EN ISO 9093-2:2018 harmonizált szabványok (szelepek és héjazatátvezetések), valamint EN ISO 16147:2017 (Beépített dízelmotorok. Motorra szerelt üzemanyag- és villamos szerelvények). Ennek eredményeként az alábbi harmonizált szabványok kerültek elfogadásra: EN ISO 7840:2021, EN ISO 8469:2021, EN ISO 9093:2021 és EN ISO 16147:2021.
                  
               
                     (5)
                  
                  
                     A C(2015) 8736 végrehajtási határozatban foglalt kérelem alapján a CEN a kormánykerekekre vonatkozó új, EN ISO 23411:2021 harmonizált szabványt is kidolgozta.
                  
               
                     (6)
                  
                  
                     A Bizottság és a CEN közösen megvizsgálta, hogy ezek a CEN által kidolgozott vagy felülvizsgált szabványok megfelelnek-e a C(2015) 8736 végrehajtási határozatban foglalt kérelemnek.
                  
               
                     (7)
                  
                  
                     Az EN ISO 7840:2021 szabvány általános követelményeket és fizikai vizsgálatokat határoz meg az olyan tűzálló üzemanyagtömlők kapcsán, amelyeket benzin vagy etanollal elegyített benzin, illetve dízel vagy zsírsav-metil-észterrel (FAME) elegyített dízel kishajókon történő – a maximum 10 mm belső átmérőjű tömlők esetében legfeljebb 0,34 MPa üzemi nyomás melletti, a maximum 63 mm belső átmérőjű tömlők esetében pedig legfeljebb 0,25 MPa üzemi nyomás melletti – szállítására terveztek.
                  
               
                     (8)
                  
                  
                     Az EN ISO 8469:2021 szabvány általános követelményeket és fizikai vizsgálatokat határoz meg az olyan nem tűzálló üzemanyagtömlők kapcsán, amelyeket benzin vagy etanollal elegyített benzin, illetve dízel vagy zsírsav-metil-észterrel (FAME) elegyített dízel legfeljebb 24 méter hosszúságú kishajókon történő – a maximum 10 mm belső átmérőjű tömlők esetében legfeljebb 0,34 MPa üzemi nyomás melletti, a maximum 63 mm belső átmérőjű tömlők esetében pedig legfeljebb 0,25 MPa üzemi nyomás melletti – szállítására terveztek.
                  
               
                     (9)
                  
                  
                     Az EN ISO 9093:2021 szabvány meghatározza a héjazatátvezetésekre, a szelepekre, a tömlőcsatlakozásokra, azok szerelvényeire és ezeknek a legfeljebb 24 méter hosszúságú kishajókba történő beépítésére vonatkozó követelményeket.
                  
               
                     (10)
                  
                  
                     Az EN ISO 16147:2021 szabvány meghatározza a motorra szerelt üzemanyag-, olaj- és villamos szerelvények tervezésére és beépítésére vonatkozó követelményeket a beépített dízelmotorok esetében az üzemanyag-szivárgás, az áramütési kockázat, valamint a tűzveszély és/vagy -terjedés minimalizálása érdekében a legfeljebb 24 méter hosszúságú kishajókon.
                  
               
                     (11)
                  
                  
                     Az EN ISO 23411:2021 szabvány a legfeljebb 24 méter hosszúságú kishajók kormánykerekeire vonatkozó tervezési és vizsgálati követelményeket határozza meg.
                  
               
                     (12)
                  
                  
                     Az EN ISO 7840:2021, az EN ISO 8469:2021, az EN ISO 9093:2021, az EN ISO 16147:2021 és az EN ISO 23411:2021 szabvány megfelel a 2013/53/EU irányelv 4. cikkének (1) bekezdésében és I. mellékletének A. részében meghatározott követelményeknek. Ezért a szóban forgó szabványok hivatkozásait indokolt közzétenni az Európai Unió Hivatalos Lapjában.
                  
               
                     (13)
                  
                  
                     Az EN ISO 7840:2021 szabvány felváltja az EN ISO 7840:2018 szabványt. Az EN ISO 8469:2021 szabvány felváltja az EN ISO 8469:2018 szabványt. Az EN ISO 9093:2021 szabvány felváltja az EN ISO 9093-1:2018 és az EN ISO 9093-2:2018 szabványt. Az EN ISO 16147:2021 szabvány felváltja az EN ISO 16147:2017 szabványt. Az EN ISO 23411:2021 szabvány felváltja a 2018/C 209/05 bizottsági közleményben (7) közzétett EN ISO 9775:2017 és EN ISO 15652:2017 szabványokat.
                  
               
                     (14)
                  
                  
                     Ezért az EN ISO 7840:2018, az EN ISO 8469:2018, az EN ISO 9093-1:2018, az EN ISO 9093-2:2018, az EN ISO 9775:2017, az EN ISO 15652:2017 és az EN ISO 16147:2017 szabványra vonatkozó hivatkozásokat vissza kell vonni az Európai Unió Hivatalos Lapjából (8).
                  
               
                     (15)
                  
                  
                     Annak érdekében, hogy a gyártóknak elegendő idejük legyen arra, hogy termékeiket hozzáigazítsák az EN ISO 7840:2018, az EN ISO 8469:2018, az EN ISO 9093-1:2018, az EN ISO 9093-2:2018, az EN ISO 9775:2017, az EN ISO 15652:2017 és az EN ISO 16147:2017 szabvány felülvizsgált változatához, az említett harmonizált szabványok hivatkozásainak visszavonását későbbi időpontra kell halasztani.
                  
               
                     (16)
                  
                  
                     Az (EU) 2019/919 végrehajtási határozat I. melléklete felsorolja a 2013/53/EU irányelvet támogató harmonizált szabványok hivatkozásait. Az EN ISO 7840:2021, az EN ISO 8469:2021, az EN ISO 9093:2021, az EN ISO 16147:2021 és az EN ISO 23411:2021 harmonizált szabvány hivatkozásait indokolt belefoglalni az említett mellékletbe. Az EN ISO 7840:2018, az EN ISO 8469:2018, az EN ISO 9093-1:2018 és az EN ISO 9093-2:2018 harmonizált szabvány hivatkozásait indokolt elhagyni az említett mellékletből.
                  
               
                     (17)
                  
                  
                     Az (EU) 2019/919 végrehajtási határozat II. melléklete felsorolja a 2013/53/EU irányelvet támogató azon harmonizált szabványok hivatkozásait, amelyeket visszavonnak az Európai Unió Hivatalos Lapjából. Az EN ISO 9775:2017, az EN ISO 15652:2017 és az EN ISO 16147:2017 harmonizált szabvány hivatkozásait indokolt belefoglalni az említett mellékletbe.
                  
               
                     (18)
                  
                  
                     Az (EU) 2019/919 végrehajtási határozatot ezért ennek megfelelően módosítani kell.
                  
               
                     (19)
                  
                  
                     A harmonizált szabványnak való megfelelés alapján a szóban forgó szabvány hivatkozásának az Európai Unió Hivatalos Lapjában való közzétételi időpontjától kezdődően vélelmezhető az uniós harmonizációs jogszabályokban meghatározott megfelelő alapvető követelményeknek való megfelelés. Ezért e határozatnak a kihirdetése napján kell hatályba lépnie,
                  
               ELFOGADTA EZT A HATÁROZATOT:
         
            1. cikk
            Az (EU) 2019/919 végrehajtási határozat a következőképpen módosul:
            
                        1.
                     
                     
                        az I. melléklet e határozat I. mellékletének megfelelően módosul;
                     
                  
                        2.
                     
                     
                        a II. melléklet e határozat II. mellékletének megfelelően módosul.
                     
                  
         
            2. cikk
            Ez a határozat az Európai Unió Hivatalos Lapjában való kihirdetésének napján lép hatályba.
            Az I. melléklet 2. pontját 2023. február 27-től kell alkalmazni.
         
         
            Kelt Brüsszelben, 2021. augusztus 26-án.
            
               
                  a Bizottság részéről
               
               
                  az elnök
               
               Ursula VON DER LEYEN
            
         
         
            (1)  HL L 316., 2012.11.14., 12. o.
         
         
            (2)  Az Európai Parlament és a Tanács 2013/53/EU irányelve (2013. november 20.) a kedvtelési célú vízi járművekről és a motoros vízi sporteszközökről, valamint a 94/25/EK irányelv hatályon kívül helyezéséről (HL L 354., 2013.12.28., 90. o.).
         
            (3)  A Bizottság C(2015) 8736 végrehajtási határozata (2015. december 15.) a kedvtelési célú vízi járművek és a motoros vízi sporteszközök tekintetében az Európai Szabványügyi Bizottsághoz és az Európai Elektrotechnikai Szabványügyi Bizottsághoz intézett, a kedvtelési célú vízi járművekről és a motoros vízi sporteszközökről, valamint a 94/25/EK irányelv hatályon kívül helyezéséről szóló, 2013. november 20-i 2013/53/EU európai parlamenti és tanácsi irányelvet támogató szabványosítási kérelemről (a Hivatalos Lapban még nem jelent meg).
         
            (4)  Az Európai Parlament és a Tanács 94/25/EK irányelve (1994. június 16.) a kedvtelési célú vízi járművekre vonatkozó tagállami törvényi, rendeleti és közigazgatási rendelkezések közelítéséről (HL L 164., 1994.6.30., 15. o.).
         
            (5)  A Bizottság közleménye a kedvtelési célú vízi járművekre vonatkozó tagállami törvényi, rendeleti és közigazgatási rendelkezések közelítéséről szóló, 1994. június 16-i 94/25/EK európai parlamenti és tanácsi irányelv végrehajtása keretében (Az uniós harmonizációs jogszabályok értelmében összehangolt szabványok címeinek és hivatkozásainak közzététele) (HL C 87., 2015.3.13., 1. o.).
         
            (6)  A Bizottság (EU) 2019/919 végrehajtási határozata (2019. június 4.) a 2013/53/EU európai parlamenti és tanácsi irányelv támogatása céljából a kedvtelési célú vízi járművekre és motoros vízi sporteszközökre vonatkozóan kidolgozott harmonizált szabványokról (HL L 146., 2019.6.5., 106. o.).
         
            (7)  A Bizottság közleménye a kedvtelési célú vízi járművekről és a motoros vízi sporteszközökről, valamint a 94/25/EK irányelv hatályon kívül helyezéséről szóló 2013/53/EU európai parlamenti és tanácsi irányelv végrehajtása keretében (Az uniós harmonizációs jogszabályok értelmében összehangolt szabványok címeinek és hivatkozásainak közzététele) (HL C 209., 2018.6.15., 137. o.).
         
            (8)  HL C 209., 2018.6.15., 137. o.
         
      
      
         
            I. MELLÉKLET
            Az (EU) 2019/919 végrehajtási határozat I. melléklete a következőképpen módosul:
            
                        1.
                     
                     
                        A melléklet a következő bejegyzésekkel egészül ki:
                        
                                    
                                       Szám
                                    
                                 
                                 
                                    
                                       A szabvány hivatkozása
                                    
                                 
                              
                                    „35.
                                 
                                 
                                    EN ISO 7840:2021
                                 
                              
                                     
                                 
                                 
                                    Kishajók. Tűzálló üzemanyagtömlők
                                 
                              
                                    36.
                                 
                                 
                                    EN ISO 8469:2021
                                 
                              
                                     
                                 
                                 
                                    Kishajók. Nem tűzálló üzemanyagtömlők
                                 
                              
                                    37.
                                 
                                 
                                    EN ISO 9093:2021
                                 
                              
                                     
                                 
                                 
                                    Kishajók. Szelepek és héjazatátvezetések
                                 
                              
                                    38.
                                 
                                 
                                    EN ISO 16147:2021
                                 
                              
                                     
                                 
                                 
                                    Kishajók. Beépített dízelmotorok. Motorra szerelt üzemanyag- és villamosszerelvények
                                 
                              
                                    39.
                                 
                                 
                                    EN ISO 23411:2021
                                 
                              
                                     
                                 
                                 
                                    Kishajók. Kormánykerekek”.
                                 
                              
                  
                        2.
                     
                     
                        Az 5., a 6., a 9. és a 10. bejegyzést el kell hagyni.
                     
                  
      
      
         
            II. MELLÉKLET
            Az (EU) 2019/919 végrehajtási határozat II. melléklete a következő bejegyzésekkel egészül ki:
            
               
                           
                              Szám
                           
                        
                        
                           
                              A szabvány hivatkozása
                           
                        
                        
                           
                              A visszavonás időpontja
                           
                        
                     
                           „33.
                        
                        
                           EN ISO 9775:2017
                           Kishajók. Távvezérlésű kormányrendszerek a hajótesten kívüli 15–40 kW teljesítményű egyedi motorokhoz (ISO 9775:1990)
                        
                        
                           2023. február 27.
                        
                     
                           34.
                        
                        
                           EN ISO 15652:2017
                           Kishajók. A vízsugárhajtású vízi jármű (dzsetszki) távvezérlésű kormányrendszere (ISO 15652:2003)
                        
                        
                           2023. február 27.
                        
                     
                           35.
                        
                        
                           EN ISO 16147:2017
                           Kishajók. Beépített dízelmotorok. Motorra szerelt üzemanyag- és villamos szerelvények (ISO 16147:2002, A1:2013)
                        
                        
                           2023. február 27.”